Príloha č. 4

**Zmluva o poskytovaní služieb**

č. zmluvy objednávateľa ..............................., č. zmluvy dodávateľa .........................

uzavretá podľa § 269 ods. 2 zák. č. 513/1991 Zb. Obchodný zákonník v znení neskorších predpisov, postupom podľa zákona č. 343/2015 Zb. o verejnom obstarávaní a o zmene a doplnení niektorých zákonov v znení neskorších predpisov

Zmluvné strany:

Objednávateľ: Hlavné mesto Slovenskej republiky Bratislava

Sídlo: Primaciálne nám. č. 1, 814 99 Bratislava

Štatutárny orgán: Ing. arch. Matúš Vallo, primátor

IČO: 00603481

DIČ: 2020372596

Bankové spojenie: ČSOB, a.s.

IBAN: SK37 7500 0000 0000 2582 9413

(ďalej len „**objednávateľ**“)

a

Dodávateľ:

Obchodné meno:

Sídlo:

Registrácia:

Štatutárny orgán:

IČO:

DIČ:

IČ DPH:

Bankové spojenie:

IBAN:

(ďalej len „**dodávateľ**“)

1. **Preambula**

Účelom tejto Zmluvy o poskytovaní služieb (ďalej len „Zmluva“) je zabezpečenie produktov a softvérových podporných služieb týkajúcich sa geografických informačných systémov (GIS) pre objednávateľa a samostatné organizačné jednotky zriadené alebo založené objednávateľom.

1. **Predmet Zmluvy**
	1. Predmet Zmluvy je podrobne špecifikovaný v **Prílohe č. 1 Opis predmetu zákazky** a pozostáva z nasledovných položiek:
		1. Desktopové nástroje
		2. Serverové nástroje
		3. Cloudové mapové služby
		4. 3D zobrazovanie a analýzy
		5. Konzultačné služby, služby technickej podpory, zabezpečenie účasti na konferenciách.
2. **Čas a miesto plnenia**
	1. Zmluva sa uzatvára na dobu určitú, a to na **36** mesiacov odo dňa nadobudnutia účinnosti Zmluvy alebo do vyčerpania finančného limitu **xx.xxx**,- EUR bez DPH (t.j. **xx.xxx** EUR s DPH).
	2. Miestom dodania predmetu Zmluvy je v sídlo objednávateľa, prípadne iné vhodné miesto podľa dohody zmluvných strán.
3. **Cena a platobné podmienky**
	1. Cena za poskytovanie predmetu Zmluvy je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov nasledovne:
		1. Desktopové nástroje podľa bodu 2.1.1 vo výške xx EUR bez DPH, (slovom ....... EUR)
		2. Serverové nástroje podľa bodu 2.1.2 vo výške xx EUR bez DPH, (slovom ........ EUR)
		3. Cloudové mapové služby podľa bodu 2.1.3 vo výške xx EUR bez DPH, (slovom ........ EUR)
		4. 3D zobrazovanie a analýzy podľa bodu 2.1.4 vo výške xx EUR bez DPH, (slovom............ EUR)
		5. Konzultačné služby, služby technickej podpory, zabezpečenie účasti na konferenciách podľa bodu 2.1.5 vo výške xx EUR bez DPH, (slovom............ EUR).
	2. Cena za poskytnutie produktov a služieb v zmysle tejto Zmluvy je konečná a nie je možné ju zvýšiť. V cene sú zahrnuté všetky náklady a výdavky dodávateľa spojené s poskytovaním produktov a služieb v zmysle tejto Zmluvy.
	3. Cena zahŕňa tiež odplatu za udelenie všetkých licencií a súhlasov udeľovaných dodávateľom vo vzťahu k predmetu Zmluvy.
	4. Ak v Zmluve nie je výslovne uvedené inak, všetky ceny sú uvedené bez DPH. DPH bude k cene účtovaná podľa predpisov platných ku dňu vystavenia faktúry. Objednávateľ neposkytuje preddavok ani zálohovú platbu.
	5. Nárok dodávateľa na zaplatenie ceny alebo jej príslušnej časti vzniká až dodaním alebo poskytnutím dojednaného plnenia alebo jeho časti.
	6. Podkladom pre úhradu ceny je faktúra, ktorá musí obsahovať všetky náležitosti daňového dokladu podľa platnej legislatívy Slovenskej republiky a špecifikáciu fakturovanej sumy. Prílohou faktúry je dodací list produktov alebo protokol o poskytnutí služby podľa tejto Zmluvy. Faktúra musí byť doručená objednávateľovi na adresu jeho sídla uvedenú v záhlaví Zmluvy.
	7. Ak faktúra nebude obsahovať náležitosti podľa Zmluvy alebo v nej nebudú správne uvedené údaje, je objednávateľ oprávnený vrátiť ju v lehote piatich (5) pracovných dní od jej doručenia dodávateľovi s uvedením chýbajúcich náležitostí alebo nesprávnych údajov. V takomto prípade sa preruší priebeh lehoty splatnosti a nová lehota splatnosti začne plynúť doručením opravenej faktúry objednávateľovi. Po túto dobu nie je objednávateľ v omeškaní a  dodávateľ nemá nárok na úrok z omeškania v zmysle bodu 8.2. tejto Zmluvy.
	8. Lehota splatnosti faktúr za plnenia poskytnuté na základe tejto Zmluvy je 30 kalendárnych dní od doručenia faktúry objednávateľovi.
	9. Objednávateľ si splní záväzok zaplatiť cenu alebo jej časť bankovým prevodom v prospech účtu dodávateľa, ktorý je uvedený v záhlaví zmluvy. Za deň zaplatenia faktúry sa považuje deň odoslania fakturovanej sumy na bankový účet dodávateľa.
4. **Práva a povinnosti zmluvných strán**
	1. Dodávateľ sa zaväzuje riadne a včas poskytnúť objednávateľovi produkty a služby podľa tejto Zmluvy s odbornou starostlivosťou, vo vlastnom mene, na svoje náklady a nebezpečenstvo. Pokiaľ dodávateľ poverí plnením záväzku, alebo jeho časti vyplývajúceho z tejto Zmluvy tretiu stranu (subdodávateľa), má dodávateľ voči objednávateľovi rovnakú zodpovednosť za plnenie záväzku, ako aj za prípadné škody, náklady a únik dôverných informácií spôsobený treťou stranou, ako keby tieto záväzky plnil sám.
	2. Dodávateľ sa zaväzuje informovať objednávateľa o všetkých faktoch, ktoré by mohli negatívne vplývať na poskytovanie plnenia podľa Zmluvy.
	3. Dodávateľ je povinný dodať predmet plnenia tak, aby bol v súlade s legislatívou platnou a účinnou v Slovenskej republike.
	4. Zmluvné strany sa dohodli, že dodávateľ zabezpečí dodanie predmetu plnenia na základe písomnej objednávky vystavenej objednávateľom, ktorá bude obsahovať požadované produkty alebo služby, ich množstvo (rozsah) a lehotu dodania.
	5. Objednávateľ sa zaväzuje riadne zaplatiť za objednané a dodané plnenie podľa Zmluvy po ich prevzatí (produkty) alebo akceptácii (služby).
	6. Objednávateľ sa zaväzuje všetky pripomienky, žiadosti, požiadavky, výhrady, doplnky, sťažnosti a pod. podávať dodávateľovi písomne v súlade s bodom 12.4. tejto Zmluvy.
	7. Objednávateľ sa zaväzuje poskytnúť dodávateľovi včas všetky informácie potrebné pre korektné plnenie predmetu Zmluvy. Objednávateľ sa zároveň zaväzuje oboznámiť dodávateľa s internými predpismi a smernicami týkajúcimi sa styku objednávateľa s dodávateľmi informačných technológií, alebo inak ovplyvňujúcich spôsob plnenia predmetu Zmluvy, ako aj s internými predpismi upravujúcimi prácu na počítačoch a v sieťach objednávateľa. Dodávateľ je povinný upozorniť objednávateľa bez zbytočného odkladu na nevhodnú povahu podkladov prevzatých od objednávateľa, alebo pokynov daných mu objednávateľom. V opačnom prípade dodávateľ zodpovedá za vady, ktoré použitím nevhodných pokynov, alebo podkladov poskytnutých mu objednávateľom vznikli, ibaže dodávateľ nemohol túto nevhodnosť zistiť ani pri vynaložení odbornej starostlivosti alebo na ich nevhodnosť objednávateľa upozornil a ten na ich použití písomne trval.
	8. Objednávateľ sa zaväzuje poskytnúť dodávateľovi potrebnú súčinnosť pre riadne a včasné plnenie predmetu Zmluvy, najmä, avšak nie len: zabezpečiť vstupy pracovníkov dodávateľa do všetkých potrebných priestorov, poskytnúť sieťový prístup k hardvérovým a softvérovým prostriedkom potrebným pre poskytovanie servisných služieb, on-line spojenie cez sieť Internet.
	9. Zmluvné strany podpisom Zmluvy potvrdzujú, že boli navzájom poučené o právach a povinnostiach vyplývajúcich zo zákona č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a rady (EÚ) 2016/ 679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa ruší smernica 95/46/ES (GDPR), ako aj o následkoch spojených s ich porušením.
	10. Objednávateľ sa zaväzuje zabezpečiť ochranu autorských a licenčných práv k plneniam dodaným podľa Zmluvy, najmä vyvinúť primerané úsilie na ich ochranu pred neoprávneným používaním, reprodukciou, distribúciou, alebo publikáciou. Právo objednávateľa používať produkty a služby, ktoré sú predmetom Zmluvy v zmysle licenčných podmienok uvedených v Prílohe č. 3 tejto Zmluvy tým nie je dotknuté.
5. **Odstránenie vád**
	1. Záručná doba na poskytnuté plnenie je ............................ *(prípadne uviesť odlišnú dĺžku na dodávané produkty a odlišnú na služby*)
	2. Dodávateľ sa zaväzuje, že po dobu záručnej doby odo dňa poskytnutia plnenia podľa tejto Zmluvy bezplatne a bez zbytočného odkladu odstráni vady plnenia.
	3. Objednávateľ požiadavku na odstránenie vady zasiela vždy písomne v súlade s podmienkami tejto Zmluvy, pričom vada musí byť dostatočne a zrozumiteľne špecifikovaná. Objednávateľ je povinný nahlásiť vady bez zbytočného odkladu po tom, čo sa o nich dozvedel, najneskôr však do 5 pracovných dní.
	4. Ak dodávateľ preukáže, že za vadu, ktorej odstránenie objednávateľ žiadal, nezodpovedá (nie je povinný odstrániť ju bezodplatne v zmysle Zmluvy), oznámi uvedenú skutočnosť bezodkladne objednávateľovi. V ďalšom odstraňovaní vady je dodávateľ povinný pokračovať len na základe požiadavky objednávateľa na poskytnutie služby technickej podpory. Ak objednávateľ nepožiada dodávateľa o odstránenie takéhoto problému v rámci technickej podpory, dodávateľ je oprávnený vyfakturovať objednávateľovi už vykonané práce na identifikácii a odstránení problému podľa ceny technickej podpory uvedenej v bode 4.1.5 tejto Zmluvy.

1. **Zodpovednosť za škody**
	1. Zmluvné strany zodpovedajú za škody v zmysle ustanovení zákona č. 513/1991 Zb. v znení neskorších predpisov (Obchodný zákonník).
	2. Dodávateľ nezodpovedá za škody vzniknuté porušením povinností objednávateľa, najmä porušením povinností podľa čl. V tejto Zmluvy. Objednávateľ nezodpovedá za škody vzniknuté porušením povinností dodávateľa, najmä porušením povinností podľa čl. V tejto Zmluvy.
	3. V prípade, ak dodávateľ spôsobí objednávateľovi porušením svojich povinností vyplývajúcich mu z právnych predpisov alebo zo Zmluvy akúkoľvek škodu, zodpovednosť za škodu sa bude riadiť ustanoveniami § 373 a nasl. Obchodného zákonníka.
2. **Sankcie**
	1. Objednávateľ je oprávnený v prípade omeškania dodávateľa s poskytnutím plnenia požadovať od dodávateľa zaplatenie zmluvnej pokuty vo výške 250 EUR za každý čo i len začatý kalendárny deň omeškania. Dodávateľ však nie je v omeškaní, ak nemohol plniť svoje záväzky z dôvodu, že omeškanie bolo zavinené, alebo spoluzavinené objednávateľom, resp. tretími stranami zmluvne zaviazanými objednávateľovi.
	2. V prípade, ak sa objednávateľ dostane do omeškania s úhradou faktúry, dodávateľ má nárok fakturovať úrok z omeškania vo výške 0,03% z dlžnej čiastky za každý kalendárny deň omeškania, najviac 10% z dlžnej čiastky.
	3. Ustanovenie § 300 Obchodného zákonníka sa neaplikuje, t. j. dodávateľ nie je povinný uhradiť zmluvnú pokutu v prípade, ak svoje povinnosti poruší v dôsledku okolností vylučujúcich zodpovednosť uvedených v § 374 Obchodného zákonníka.
	4. Objednávateľ má právo uplatniť si voči Dodávateľovi zmluvnú pokutu vo výške 27 000 EUR v prípade, ak vzniknú dôvody odstúpenia od Zmluvy podľa čl. X bod 10.2 a k odstúpeniu od Zmluvy nedôjde.
3. **Ochrana dôverných informácií**
	1. Za dôvernú informáciu budú zmluvné strany považovať na účely tejto Zmluvy akýkoľvek údaj, podklad, poznatok, dokument, alebo akúkoľvek inú informáciu bez ohľadu na formu ich zachytenia. Zmluvné strany sú povinné zaistiť utajenie získaných dôverných informácií spôsobom obvyklým pre utajovanie takýchto informácií, ak nie je výslovne dojednané inak. Táto povinnosť platí bez ohľadu na ukončenie platnosti a účinnosti Zmluvy. Zmluvné strany sú povinné zaistiť utajenie dôverných informácií aj u svojich pracovníkov, zástupcov, ako aj iných spolupracujúcich tretích strán, pokiaľ im takéto informácie boli poskytnuté.
	2. Zmluvná strana nie je oprávnená bez predchádzajúceho písomného súhlasu druhej zmluvnej strany dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia predmetu Zmluvy, a to ani po ukončení platnosti a účinnosti Zmluvy, s výnimkou prípadu ich poskytnutia /odovzdania /oznámenia/ sprístupnenia:

## odborným poradcom zmluvnej strany (vrátane právnych, účtovných, daňových a iných poradcov, alebo audítorov), ktorí sú buď viazaní všeobecnou profesionálnou povinnosťou mlčanlivosti stanovenou alebo uloženou zákonom alebo sú povinní zachovávať mlčanlivosť na základe písomnej dohody so zmluvnou stranou;

## subdodávateľom, ak sa subdodávateľ podieľa na plnení Zmluvy, a ak je to potrebné pre účely plnenia povinností dodávateľa podľa Zmluvy, pričom subdodávateľ musí byť viazaný minimálne rovnakým rozsahom povinností vo vzťahu k ochrane dôverných údajov, ako sú viazané zmluvné strany podľa Zmluvy.

1. oprávneným osobám, ak to vyžadujú všeobecne záväzné právne predpisy.
	1. Povinnosť Zmluvných strán zachovávať mlčanlivosť o dôverných informáciách sa nevzťahuje na informácie, ktoré:

### boli zverejnené už pred podpísaním Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú;

### sa stanú všeobecne a verejne dostupnými po podpísaní Zmluvy z iného dôvodu ako z dôvodu porušenia povinností podľa Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú;

### majú byť sprístupnené na základe povinnosti stanovenej zákonom, rozhodnutím súdu, prokuratúry alebo iného oprávneného orgánu verejnej moci,

### boli vyvinuté zmluvnou stranou nezávisle na informáciách získaných od druhej zmluvnej strany, získané zmluvnou stranou od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich zverejňovanie.

* 1. Dodávateľ je oprávnený poskytnúť dôverné informácie tretím osobám v rozsahu, v akom sú tieto informácie požadované v súťažných podkladoch za účelom účasti dodávateľa vo verejnom obstarávaní, obstarávaní, alebo v inom procese výberu dodávateľa osobami, ktoré nie sú obstarávateľom alebo verejným obstarávateľom len po predchádzajúcom písomnom súhlase objednávateľa.
	2. Za porušenie tohto článku sa nepovažuje zverejnenie tejto Zmluvy v súlade so zákonom č. 211/2000 Z. z. o slobodnom prístupe k informáciám v znení neskorších predpisov.
1. **Ukončenie Zmluvy**
	1. Každá zmluvná strana môže od Zmluvy odstúpiť v nasledovných prípadoch:
		1. ak je na druhú zmluvnú stranu vyhlásený konkurz, alebo bola povolená reštrukturalizácia, alebo ak bolo vyhlásenie konkurzu odmietnuté pre nedostatok majetku;
		2. ak je druhá zmluvná strana v likvidácii;
		3. ak niektorá zmluvná strana nemôže plniť svoje povinnosti v dôsledku okolností vylučujúcich zodpovednosť (§ 374 Obchodného zákonníka) po dobu dlhšiu ako 6 mesiacov.
	2. Objednávateľ má právo odstúpiť od Zmluvy v súlade s § 19 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov aj v prípade, ak dodávateľ nebol v čase uzavretia Zmluvy zapísaný v registri partnerov verejného sektora alebo ak bol vymazaný z registra partnerov verejného sektora.
	3. Odstúpenie podľa bodov 10.1 a 10.2 Zmluvy je účinné dňom doručenia písomného oznámenia o odstúpení druhej zmluvnej strane.
	4. Každá zmluvná strana môže Zmluvu vypovedať písomne aj bez udania dôvodu. Výpovedná lehota je 6 mesiacov, začne plynúť od prvého dňa mesiaca nasledujúceho po mesiaci doručenia výpovede.
	5. Pre prípad vypovedania Zmluvy jednou zo zmluvných strán sa zmluvné strany dohodli, že dodávateľ má nárok na úhradu plnenia poskytnutého podľa tejto Zmluvy, ktoré bolo akceptované objednávateľom, a to bez ohľadu na to, či splatnosť faktúry za uvedené plnenie nastala pred vypovedaním Zmluvy alebo po vypovedaní Zmluvy.
2. **Iné dojednania**
	1. Ak bude v rámci plnenia predmetu Zmluvy alebo na základe objednávok dodané objednávateľovi autorské dielo v zmysle § 3 zákona č. 185/2015 Z. z. o autorskom práve a právach súvisiacich s autorským právom (Autorský zákon) v znení neskorších predpisov, napr. softvér (ďalej len „dielo“) a medzi zmluvnými stranami nebude dohodnuté písomne inak, udeľuje dodávateľ objednávateľovi podpísaním tejto Zmluvy nevýhradnú licenciu k dielu na celú dobu trvania majetkových práv k dielu podľa § 70 ods. 4 Autorského zákona v rozsahu oprávnenia používať dielo dodané dodávateľom podľa tejto Zmluvy vo vecne neobmedzenom rozsahu, spôsobom uvedeným v tejto Zmluve, na akomkoľvek nosiči, na území Slovenskej republiky.
	2. Licenčné podmienky použitia diela sú podrobne špecifikované v Prílohe č. 3 k Zmluve.
3. **Záverečné ustanovenia**
	1. Zmluva je vyhotovená v štyroch rovnopisoch, z ktorých každá zmluvná strana dostane dve (2) vyhotovenia.
	2. Zmluva nadobúda platnosť dňom jej podpísania zmluvnými stranami a účinnosť podľa § 47a ods. 1 Občianskeho zákonníka dňom nasledujúcim po dni jej zverejnenia  na webovom sídle objednávateľa.
	3. Písomnosti podľa Zmluvy je možné doručovať poštou, kuriérom, alebo elektronickými prostriedkami. Elektronickými prostriedkami nie je možné zasielať faktúry, oznámenie o odstúpení a výpoveď Zmluvy. Pokiaľ sú písomnosti doručované elektronickými prostriedkami, vyžaduje sa potvrdenie druhej zmluvnej strany o prijatí písomnosti.
	4. Písomnosti doručované poštou sú považované za doručené prevzatím alebo odmietnutím prevzatia zásielky, a ak ich zmluvná strana neprevezme na adrese uvedenej v Zmluve, alebo na korešpondenčnej adrese písomne oznámenej zmluvnej strane, považujú sa písomnosti za doručené tretím dňom od uloženia zásielky na pošte; v prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
	5. Osoby oprávnené konať v technických veciach:

za objednávateľa: ................................. *(meno, priezvisko, kontakt)*

za dodávateľa: ............................... *(meno, priezvisko, kontakt)*

* 1. Osoby oprávnené
	2. V prípade sporného chápania Zmluvy sa obidve zmluvné strany budú snažiť pred zahájením právnych krokov predovšetkým o zhodu v dobrom. Pokiaľ sa Zmluvné strany nedohodnú zhodou v dobrom, obrátia sa na príslušný súd v Slovenskej republike.
	3. Práva a povinnosti vyplývajúce z tejto Zmluvy sa riadia príslušnými ustanoveniami Obchodného zákonníka a ďalšími právnymi predpismi platnými v Slovenskej republike.
	4. Ak bude akékoľvek ustanovenie Zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení Zmluvy zostane nedotknutá. V takomto prípade sa Zmluvné strany dohodli, že uzatvoria dodatok k Zmluve a tie ustanovenia, ktoré stratili platnosť, alebo sa stali nevymožiteľnými, nahradia ustanoveniami, ktorých formulácie a znenia budú čo najviac podobné pôvodnému zámeru s tým, aby bol zachovaný účel a cieľ tejto Zmluvy, pri rešpektovaní nových faktov, bez ujmy pre obidve zmluvné strany.
	5. Ak v Zmluve nie je výslovne stanovené inak, Zmluvu je možné meniť len písomnou dohodou zmluvných strán (dodatkom). V prípade ukončenia platnosti Zmluvy dohodou zmluvných strán, musí mať táto dohoda písomnú formu.
	6. Ak dôjde k zmene údajov zmluvných strán uvedených v záhlaví Zmluvy, alebo kontaktných údajov, zmluvné strany sa budú o takýchto zmenách vzájomne písomne informovať. Takéto zmeny v Zmluve nie je potrebné robiť písomným dodatkom k Zmluve a ich účinnosť nastáva voči druhej zmluvnej strane tretím pracovným dňom po doručení oznámenia o zmene.
	7. Dodávateľ je oprávnený postúpiť práva a povinnosti z tejto Zmluvy v prospech tretej osoby výlučne na základe predchádzajúceho písomného súhlasu objednávateľa.
	8. Dodávateľ ani objednávateľ nenesie zodpovednosť v prípade porušenia svojich povinností v dôsledku okolností vylučujúcich zodpovednosť. V týchto prípadoch sa dodávateľ a objednávateľ dohodnú v rámci osobitnej dohody na podmienkach odstránenia následkov.
	9. Vlastnícke právo k akémukoľvek plneniu dodanému podľa Zmluvy prechádza na objednávateľa po zaplatení jeho celej ceny.
	10. Zmluvné strany vyhlasujú, že túto Zmluvu uzatvorili slobodne, vážne, určite a zrozumiteľne, rozumejú jej obsahu a na znak súhlasu s jej obsahom ju vlastnoručne podpisujú.
	11. Neoddeliteľnou súčasťou Zmluvy sú jej prílohy:

Príloha č. 1 – Opis predmetu zákazky

Príloha č. 2 – Zoznam subdodávateľov (§ 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)

Príloha č. 3 – Licenčné podmienky

|  |  |  |  |
| --- | --- | --- | --- |
|  | **Za objednávateľa**  |  | **Za dodávateľa** |
|  |  |  |  |
|  | v Bratislave, dňa XX.XX.XXXX |  | v Bratislave, dňa XX.XX.XXXX |
| Podpis: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Podpis: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Meno: | XXXX XXXX  | Meno: |  |
| Funkcia: | xxxxxxxx | Funkcia: |  |

# Príloha č. 1 Opis predmetu zákazky

## Povinné požiadavky na predmet zákazky:

Predmetom zákazky je obstaranie produktov a služieb po dobu 3 rokov pre verejného obstarávateľa a samostatne organizačne jednotky riadene alebo založene verejným obstarávateľom bez ohľadu na to či subjekty majú samostatnú právnu subjektivitu. Všetky požadovane produkty musia byť v požadovanej funkcionalite dostupné pri predkladaní ponuky a na požiadanie musia byť poskytnuté na overenie požadovanej funkcionality a od jedného výrobcu aby bola garantovaná požadovaná funkčná a užívateľská kompatibilita a bolo zabezpečene že budú spolu tvoriť integrovaný geografický informačný systém. Súčasťou produktov budú základné podkladové mapy ktoré bude možné použiť aj pre verejne publikovanie.

Zoznam produktov:

**1. Desktopové nástroje**

Neobmedzený prístup k desktopovým nástrojom ako ArcGIS Desktop Basic, Standard a Advanced alebo ich ekvivalent ktoré musia umožňovať:

1. Vizualizáciu údajov.
2. Pokročilú kartografiu a aktualizáciu údajov v 2D, 3D vrátane formátu I3S aj 4D
3. Intuitívne vypublikovanie v serverových webových nástrojoch
4. Intuitívne vypublikovanie pomocou online cloudovej publikačnej služby pomocou viacerých prednastavených šablón s možnosťou ich plného editovania.

Neobmedzený prístup k rozšíreniam desktopových nástrojov funkčných rozšírení k desktopovým nástrojom ako napríklad ArcGIS 3D analyst Desktop extension, ArcGIS Network analyst Desktop extension, ArcGIS Geostatistical Analyst Desktop extension, ArcGIS Publiser Desktop extension, ArcGIS Reviewer Desktop extension, ArcGIS Schematic Desktop extension alebo ich ekvivalent, ktoré musia spĺňať pokročilú analýzu priestorových dát:

1. Pokročilé intuitívne štatistike nástroje vrátane možnosti spracovania online datasetov.
2. Nástroje na štatistickú analýzu priestorových údajov.
3. Úrovne priestorovej autokorelácie.
4. Variácie medzi viacerými súbormi údajov.
5. Integráciu na Power BI.
6. Pokročilé navigačné a sieťové analýzy ako analýza doby jazdy.
7. Navigovanie z bodu do bodu.
8. Optimalizácia trás dopravnej flotily.
9. Analýza najkratšej dopravnej siete.
10. Časová optimalizácia dopravnej siete.
11. Pokročilé nástroje na schematické zaznamenania technických schém.
12. Kontrolu kvality sieťových dát.
13. Prepojenie schematických dát s geopriestorovými vrátane 3D a 4D.
14. Pokročilé nástroje na schematické zaznamenania schém sociálnej siete.
15. Pokročilé nástroje na schematické zaznamenania vývojových diagramov.
16. Pokročilé nástroje na generovanie schém z komplexných sietí.
17. Kontrolu skečových pripojení, monitorovania stavu siete.
18. Plánovanie siete (modelovanie, simulácia, porovnávacia analýza).
19. Analytické nástroje pre rastové dáta.
20. Pokročilé analytické nástroje pre kontrolu kvality dát.
21. Pokročilé analytické nástroje pre kontrolu metadát.

Dvadsať plávajúcich licencií na desktopové produkty ako ArcGIS Desktop Basic alebo ich ekvivalent, ktoré umožňujú vytváranie interaktívnych map a scén zo zdrojov súborov, databáz a online zdrojov. Vizuálne modelovanie a priestorovu analýzu procesov alebo workflovov, základné nástroje priestorovej analýzy. Štatistické nástroje na analýzu priestorových štruktúr, zhlukov a vzťahov. Nástroje na automatizovanú správu údajov. Nástroje musia umožňovať skriptovanie, geoprocesing a ďalšie operácie pomocou Pythonu. Spracovanie CAD a rastrových dát. Vypublikovanie spracovaných dát pre cloudovú službu, serverových produktov, mobilných aplikácii a sociálnych sieti.

Dvadsať plávajúcich licencií na desktopové produkty ako ArcGIS Desktop Standard alebo ich ekvivalent, ktoré okrem vyššie popísaných funkcionalít umožňujú správu geodatabázy, úplnú správu dát v prostredí geodatabázy, automatizáciu kontroly kvality dát.

Desať plávajúcich licencií na desktopové produkty ako ArcGIS Desktop Advanced alebo ich ekvivalent, umožňujúce ktoré okrem vyššie popísaných funkcionalít disponujúcimi pokročilými nástrojmi pre analýzu a správu dát, konvertovania údajov CAD, rastrových údajov a databáz.

**2. Serverové nástroje**

Neobmedzený prístup k serverovým nástrojom ako napríklad ArcGIS enterprise Standard Advanced, Worksgroup Standard, Worksgroup Enterprice, alebo ich ekvivalent ktoré musia umožňovať realizáciu:

1. Vizualizačných web služieb
2. Pokročilú kartografiu a aktualizáciu údajov v 2D, 3D, 4D.
3. Zber a vizualizáciu a analýzu údajov v reálnom čase
4. Poskytovanie služieb podľa štandardu OGC.
5. Serverové nástroje musia podporovať využívanie štandardizované nastavenie cloudových služieb Microsoft azure a Amazon web services.

Serverové nástroje ďalej musia disponovať pokročilou funkcionalitou odpovedajúcim ArcGIS enterprise extension 3D, Network, Spatial, Workflow manager, Geostatistical, Schematic, Image server, GeoEvent server alebo ich ekvivalentom ktoré musia umožňovať používať intuitívne:

1. Pokročilé intuitívne štatistike nástroje vrátane možnosti spracovania online datasetov.
2. Nástroje na štatistickú analýzu priestorových údajov.
3. Úrovni priestorovej autokorelácie.
4. Variácie medzi viacerými súbormi údajov.
5. Integráciu na Power BI.
6. Pokročilé navigačné a sieťové analýzy ako analýza doby jazdy.
7. Navigovanie z bodu do bodu.
8. Optimalizácia trás dopravnej flotily.
9. Analýza najkratšej dopravnej siete.
10. Časová optimalizácia dopravnej siete.
11. Pokročilé nástroje na schematické zaznamenania technických schém.
12. Kontrolu kvality sieťových dát.
13. Prepojenie schematických dát s geopriestorovými vrátane 3D a 4D.

Desktop extension alebo ich ekvivalent ktoré musia spĺňať pokročilú štatistickú analýzu priestorových dát:

1. Pokročilé nástroje na schematické zaznamenania schém sociálnej siete.
2. Pokročilé nástroje na schematické zaznamenania vývojových diagramov.
3. Pokročilé nástroje na generovanie schém z komplexných sietí.
4. Kontrolu skečových pripojení, monitorovania stavu siete.
5. Plánovanie siete (modelovanie, simulácia, porovnávacia analýza).
6. Analytické nástroje pre rastové dáta.
7. Pokročilé analytické nástroje pre kontrolu kvality dát.
8. Pokročilé analytické nástroje pre kontrolu metadát.
9. Pokročilé nástroje na schematické zaznamenania schém sociálnej siete.
10. Pokročilé nástroje na schematické zaznamenania vývojových diagramov.
11. Pokročilé nástroje na generovanie schém z komplexných sietí.
12. Kontrolu skečových pripojení, monitorovania stavu siete.
13. Plánovanie siete (modelovanie, simulácia, porovnávacia analýza).
14. Analytické nástroje pre rastové dáta.
15. Pokročilé analytické nástroje pre kontrolu kvality dát.
16. Pokročilé analytické nástroje pre kontrolu metadát.

Serverové nástroje musia byť plne konfigurovateľné, umožňovať vlastný intuitívny vývoj aplikácií prostredníctvom Web aplication bilder, ArGis Runtime a ArGis Runtime extension alebo ich ekvivalentov v rôznych platformách vrátane Android a I os s využitím popisovaných analytických nástrojov. Vývojové nástroje musia disponovať natívnou sadou šablón pre relevantné aplikácie a slúžia na zjednodušenie vývoja vlastných web aplikácii.

Pre 50 pomenovaných používateľov zabezpečiť prístup k administrácii a kustomizácii mapovému portálu.

**3. Cloudové mapové služby**

Pre 30 pomenovaných používateľov ktorých bude spravovať obstarávateľ sprístupniť prístup ku cloudovým mapovým službám ako napríklad ArcGIS online alebo ekvivalentnej ktoré budú poskytovane počas doby platnosti zmluvy a umožňujúcim vytváranie a publikovanie geopriestorových dát. Cloudové služby musia:

1. Byť kompatibilne s desktopovými nástrojmi, serverovými nástrojmi, umožňujúcim vizualizáciu priestorových údajov, pokročilú kartografiu a aktualizáciu údajov v 2D, 3D, 4D ako aj zber a vizualizáciu a analýzu údajov v reálnom čase a poskytovať odpojenú editáciu so synchronizáciou vrátane optimalizácie pri použití na mobilných zariadeniach.
2. Poskytovať služby podľa štandardu OGC.
3. Poskytovať pokročilé navigačné a sieťové analýzy ako analýza doby jazdy,
4. Poskytovať navigovanie z bodu do bodu,
5. Poskytovať optimalizácia trás dopravnej flotily,
6. Poskytovať analýzu najkratšej dopravnej siete, časová optimalizácia dopravnej siete ťažiskové.
7. Poskytovať geolokačné služby nad vlastnými lokačnými údajmi až na úroveň adresy.
8. Musia byť plne konfigurovateľné umožňovať vlastný intuitívny vývoj aplikácií s využitím popisovaných analytických nástrojov.
9. Musia umožňovať publikovanie mapových výstupov na sociálnych sieťach.

**4. 3D zobrazovanie a analýzy**

Päť plávajúcich licencií ako napríklad ArcGIS 3D analyst Desktop extension, ArcGIS Network analyst Desktop extension, ArcGIS Geostatistical Analyst Desktop extension, ArcGIS Publiser Desktop extension, ArcGIS Reviewer Desktop extension, ArcGIS Schematic Desktop extension alebo ich ekvivalent pre Pokročilé intuitívne štatistické nástroje vrátane možnosti spracovania online datasetov, nástroje na štatistickú analýzu priestorových údajov, úrovni priestorovej autokorelácie a variáciách medzi viacerými súbormi údajov, s možnosťou integrácie na power BI. Pokročilé navigačné a sieťové analýzy ako analýza doby jazdy, navigovanie z bodu do bodu, optimalizácia trás dopravnej flotily, analýza najkratšej dopravnej siete, Časová optimalizácia dopravnej siete ťažiskové a podobne. Pokročilé nástroje na schematické zaznamenania schém vrátane sociálnej siete a vývojových diagramov, generovanie schém z komplexných sietí, kontrola skečových pripojení, kontrola kvality sieťových dát, monitorovania stavu siete, plánovanie siete (modelovanie, simulácia, porovnávacia analýza). Prepojenie schematických dát s geopriestorovými vrátane 3D a 4D. Analytické nástroje pre rastové dáta. Pokročilé analytické nástroje pre kontrolu kvality dát a metadát.

Tri licencie na produkt umožňujúci 3D modelovanie urbanistického priestoru ako napríklad Esri CityEngine Basic alebo jeho ekvivalent ktoré umožňuje využívať 3D dáta uložené v geotabaze podporujúce CAD formáty a formát I3S.

Jednu licenciu na produkt umožňujúci pokročilé 3D modelovanie urbanistického priestoru ako napríklad Esri CityEngine Advanced alebo jeho ekvivalent ktoré umožňuje využívať 3D dáta uložené v geotabaze podporujúce CAD formáty a formát I3S. Poskytuje nástroje na analýzu vplyvu stavieb na prostredie ako napríklad simuláciu tienenia slnečného svitu a výhľadu a podobne.

**5. Iné**

Jednu licenciu na produkt umožňujúci pokročilý vývoj aplikácií vyššie uvedených produktoch ako napríklad Arcgis developer subscription professional alebo jeho ekvivalent.

**6. Dátová interoperabilita**

Desktopové nástroje musia umožňovať spracovanie týchto dátových formátov pre čítanie a zápis:

3DS, ACAD, ARCGEN, ARCGISONLINEFEATURES, ARCINFO, ARCGISPORTALFEATURES, BMP, CSV, CSV2, DBF, DGNV8, GEODATABASE\_FILE, GEODATABASE\_FILE\_RASTER\_DATASET, GEODATABASE\_SDE\_RASTER\_DATASET, ESRIASCIIGRID, ESRIHDR, ESRIJSON, ESRIMSD, ESRISHAPE, GEODATABASE\_MDB, GEODATABASE\_SDE, GEOTIFF, JPEG, JSON, ORACLE\_RELATIONAL, ORACLE\_SPATIAL, ORACLE\_NONSPATIAL, ORACLEPOINTCLOUD, ORACLERASTER, POSTGIS, POSTGISRASTER, POSTGRES, MSSQL\_ADO, MSSQL\_JDBC\_NONSPATIAL, MSSQL\_SPATIAL, DOCUMENTDB, MSSQL\_AZURE, MSSQL\_AZURE\_SPATIAL, XML, TIFF.

Desktopové nástroje musia umožňovať čítanie nasledujúcich dátových formátov:

ARCGISFEATURES, ARCGISMAP, ARCGIS\_LAYER, ARCPADAXF, ARCVIEWGRID, GEODATABASE\_XML, MSSQL\_JDBC\_SPATIAL, MSSQL\_SPATIAL, MSSQL\_JDBC\_AZURE\_NONSPATIAL, WFS, WMS.

Desktopové nástroje musia umožňovať zápis do nasledujúcich dátových formátov:

GEODATABASE\_FILE\_MOSAIC\_CATALOG, GEODATABASE\_FILE\_MOSAIC\_DATASET, GEODATABASE\_SDE\_MOSAIC\_CATALOG, GEODATABASE\_SDE\_MOSAIC\_DATASET, GIF, I3S, MSWORD, PDF, PNG, POWERPOINT

**7. Konzultačné služby, technická podpora a účasť na konferenciách**

Konzultačne služby v rozsahu 40 povinných kreditov, ktoré budú čerpané podľa nasledujúcich pravidiel a podľa aktuálnych potrieb verejného obstarávateľa

* Individuálne konzultačné hodiny v sídle dodávateľa na území mesta Bratislavy alebo v priestoroch magistrátu Bratislavy, pričom 1 hodina = 1 kredit
* Tri štandardné jednodňové (8 hod.) školenia produktov, pričom 1 školenie = 3 kredity.

Technickú a systémovú podporu k produktom telefonicky počas pracovných dní v čase minimálne od 8:00 do 18:00 počas pracovných dní a počas celej doby platnosti zmluvy pre 5 definovaných používateľov.

Budúci dodávateľ bude zároveň povinný:

* raz ročne v sídle obstarávateľa uskutočniť technologický seminár na tému relevantnú pre obstarávateľa,
* raz ročne pre 5 používateľov zabezpečiť účasť na medzinárodnej konferencii venovanej využitiu a prevádzke obstarávaných produktov,
* raz ročne pre 15 používateľov zabezpečiť účasť na regionálnej konferencii venovanej využitiu a prevádzke obstarávaných produktov.

Príloha č. 2:  Zoznam subdodávateľov

**Údaje o všetkých známych subdodávateľoch**

**na predmet ZMLUVY**

**v súlade s § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**Predmet zmluvy: Nákup korporátnej zmluvy GIS produktov a služieb podpory na obdobie 3 rokov**

|  |  |  |  |  |  |
| --- | --- | --- | --- | --- | --- |
| Por. č.  | Subdodávateľ  | Identifikačné číslo alebo dátum narodenia, ak nebolo pridelené identifikačné číslo | Hodnota plnenia vyjadrená v percentách  (%) k ponukovej cene | Osoba oprávnená konať za subdodávateľa (meno a priezvisko, adresa pobytu, dátum narodenia) | Predmet subdodávky |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

V ........................ dňa ................................

 ..........................................................................

 pečiatka a podpis uchádzača

 alebo osoby oprávnenej konať za uchádzača

Pozn.:

V zmysle § 2 ods. 5 písm. e) zákona o verejnom obstarávaní **je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky.**

Subdodávateľ znamená fyzickú alebo právnickú osobu, ktorá na základe zmluvy s úspešným uchádzačom bude realizovať pre uchádzača určité služby v zmysle predmetu zákazky.

Percentuálny podiel ich služieb je z celkovej ceny diela  s DPH.

Uchádzač uvedie za subdodávateľa : názov alebo obchodné meno, sídlo alebo miesto podnikania, štát, IČO; a v predmete subdodávky rámcový popis rozsahu služby, ktorú  bude vykonávať;

Vysvetlenie

***Úspešný uchádzač/Dodávateľ*  pri uzatváraní zmluvy vyplní súvisiaci formulár -*Údaje o všetkých známych subdodávateľoch na predmet zmluvy.***